Na osnovu člana 121. Zakona o visokom obrazovanju ("Službene novine Kantona Sarajevo" broj 36/22), člana 234. i 226. Statuta Univerziteta u Sarajevu, Odluke Vijeća Univerziteta u Sarajevu – Elektrotehničkog fakulteta broj: 01-1765/25 od 02.06.2025.godine i saglasnosti Senata Univerziteta u Sarajevu broj: 01-8-21/25 od 25.06.2025. godine, raspisuje se

**K O N K U R S**

**za izbor akademskog osoblja - nastavnika**

I - Za izbor **akademskog osoblja - nastavnika u zvanje vanredni profesor:**

1. Na naučnu oblast Automatika i elektronika….....................1 izvršilac (radni odnos na određeno vrijeme sa punim radnim vremenom)

**II - Uslovi konkursa:**

            Pored opštih uslova propisanih Zakonom o radu, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo" broj 33/17,35/20,40/20,39/21): vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija. Član akademskog osoblja u zvanju docenta ima pravo biti izabran u više zvanje i prije isteka perioda na koji je biran ukoliko je u zvanju na visokoškolskoj ustanovi u kojoj je biran u zvanje proveo dvije trećine izbornog perioda, ispunio sve uslove za izbor u više akademsko zvanje bez supstitucija u toku prethodnog izbornog perioda te ukoliko je realizirao više od propisanog broja radova za izbor u više zvanje i to za: a) vanrednog profesora u naučno-nastavnom zvanju dodatno objavio najmanje tri naučna rada.

**Napomena:** U skladu sa članom 176. Zakona o visokom obrazovanju ("Službene novine Kantona Sarajevo" broj: 36/22): *''svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom''*, odnosno kandidati koji nemaju izbor u naučno-nastavno zvanje prema ranije važećem zakonu ("Službene novine Kantona Sarajevo" broj 33/17,35/20,40/20,39/21) treba da ispunjavaju uslove u skladu sa članom 112. Zakona o visokom obrazovanju ("Službene novine Kantona Sarajevo" broj 36/22):

vanredni profesor: proveden najmanje jedan izborni period u zvanju docenta, minimalno pet naučnih radova objavljenih u priznatim publikacijama nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje dva kandidata za stepen drugog ciklusa/integriranog studija odnosno ekvivalenta. Član akademskog osoblja u zvanju docenta ima pravo biti izabran u više zvanje i prije isteka perioda na koji je biran ukoliko je u zvanju na visokoškolskoj ustanovi u kojoj je biran u zvanje proveo dvije trećine izbornog perioda, ispunio sve uslove za izbor u više akademsko zvanje bez supstitucija u toku prethodnog izbornog perioda te ukoliko je realizirao više od propisanog broja radova za izbor u više zvanje i to za: a) vanrednog profesora u naučno-nastavnom zvanju dodatno objavio najmanje tri naučna rada u relevantnim naučnim bazama.

Uz svojeručno potpisanu prijavu na konkurs za izbor akademskog osoblja u zvanje zainteresovani kandidati prilažu dokaze da ispunjavaju minimalne uslove za izbor i to:

* biografiju (CV) i spisak objavljenih naučnih radova, projekata, patenata ili originalnih metoda (u elektronskoj i štampanoj varijanti)
* listu objavljenih knjiga, udžbenika i naučnih radova, kao i same knjige i radove u originalu ili elektronskoj formi,
* diplomu doktora nauka i drugu dokumentaciju o stečenom obrazovanju u originalu ili ovjerenoj fotokopiji,
* dokaz o provedenom najmanje jednom izbornom periodu u zvanju docenta, odnosno potvru o provedene najmanje 2/3 izbornog perioda u zvanju docent ukoliko se radi o prijevremenom napredovanju;
* dokaze o originalnom stručnom uspjehu kao što je projekt, patent ili originalni metod;
* dokaze o uspješno obavljenom mentorstvu,
* dokaze o supstituciji objavljene knjige i/ili mentorstva, u skladu sa uslovima predviđenim članom 115. stav (2) Zakona o visokom obrazovanju („Sl.novine Kantona Sarajevo“ broj: 33/17, 35/20, 40/20, 39/21, odnosno članom 127. 2) Zakona o visokom obrazovanju ("Službene novine Kantona Sarajevo" broj 36/22), i članom 230. Statuta Univerziteta u Sarajevu (broj: – 01-14-35-1/23 od 24.07.2023. godine); u slučaju da kandidat iz objektivnih razloga nije mogao ispuniti navedene uvjete za izbor – neprimjenjivo za prijevremeno napredovanje;
* podatke o nagradama i priznanjima u vezi sa odgovarajućom naučnom oblasti, ako ih posjeduje.
* drugu dokumentaciju kojom dokazuju da ispunjavaju minimalne uslove za izbor.

Ukoliko kandidat ima odluku o izboru u zvanje redovnog profesora na Univerzitetu u Sarajevu, a nema zaključen ugovor o radu, prilikom prijave na konkurs za izbor u akademsko zvanje prilaže samo odluku o izboru u zvanje redovnog profesora. Kandidati koji su u inostranstvu stekli diplomu, prilažu dokumentaciju kojom potvrđuju da je inostrana visokoškolska kvalifikacije priznata ili da je takav postupak u toku.

**III – Način prijave**

Kandidati su obavezni u prijavi naznačiti akademsko zvanje za koju se prijavljuju. Na koverti/ambalaži u kojoj se dostavlja prijava sa dokumentacijom, kandidati obavezno upisuju svoje ime i prezime i adresu. Kandidati koji se prijavljuju u skladu sa uslovima propisanim Zakonom o visokom obrazovanju (''Službeni glasnik Kantona Sarajevo'' broj: 36/22) dužni su isto naznačiti u prijavi. Dokumentacija uz Prijavu dostavlja se u originalu ili ovjerenoj fotokopiji. Prijave sa potrebnom dokumentacijom se podnose lično ili putem pošte na adresu:

Univerzitet u Sarajevu – Elektrotehnički fakultet, Zmaja od Bosne bb, 71000 Sarajevo (sa naznakom ***''za Konkurs za izbor akademskog osoblja – sa obaveznom naznakom zvanja i oblasti na koju kandidat konkuriše*** i naznakom datuma raspisivanja konkursa. )

Uslovi za izbor kandidata u naučnonastavna zvanja utvrđeni su članovima 94,96,100,101,102. i 103. Zakona o visokom obrazovanju ("Službene novine Kantona Sarajevo" broj 33/17, 35/20, 40/20, 39/21) i članom 226. Statuta Univerziteta u Sarajevu, kao i članom 112. Zakona o visokom obrazovanju ("Službene novine Kantona Sarajevo" broj: 36/22).

Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima. Kontakt osoba: Aida Sarajlić Ovčina, tel.: 033250706, email: aida.sarajlic@etf.unsa.ba